CELEX: 32013R0065
Language: sl
Date: 2013-01-24 00:00:00
Title: Izvedbena uredba Komisije (EU) št. 65/2013 z dne 24. januarja 2013 o spremembi Priloge III k Uredbi (ES) št. 826/2008 o skupnih pravilih za dodelitev pomoči za zasebno skladiščenje za nekatere kmetijske proizvode

25.1.2013   
            
            
               SL
            
            
               Uradni list Evropske unije
            
            
               L 22/6
            
         IZVEDBENA UREDBA KOMISIJE (EU) št. 65/2013
   z dne 24. januarja 2013
   o spremembi Priloge III k Uredbi (ES) št. 826/2008 o skupnih pravilih za dodelitev pomoči za zasebno skladiščenje za nekatere kmetijske proizvode
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1), zlasti člena 43(j) v povezavi s členom 4 Uredbe,
   ob upoštevanju naslednjega:
   
               (1)
            
            
               Oddelek A Priloge III k Uredbi Komisije (ES) št. 826/2008 (2) določa, da morajo države članice Komisiji sporočiti določene informacije glede oljčnega olja in namiznih oljk za različna tržna leta ter določa roke za posredovanje teh informacij. Določa tudi skupna pravila za sporočanje informacij Komisiji s strani pristojnih organov držav članic.
            
         
               (2)
            
            
               Da bi okrepili spremljanje stanja na trgu in ob upoštevanju pridobljenih izkušenj na tem področju, bi bilo treba poenostaviti, pojasniti, dodati ali odpraviti nekatere obveznosti sporočanja držav članic, ki so določene v Oddelku A Priloge III k Uredbi št. 826/2008.
            
         
               (3)
            
            
               Zato bi bilo treba dodati obveznost sporočanja o celotni količini porabljenega oljčnega olja in zalog ob koncu tržnega leta ter odpraviti obveznosti sporočanja informacij glede namiznih oljk.
            
         
               (4)
            
            
               Prilogo III k Uredbi (ES) št. 826/2008 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V Prilogi III k Uredbi (ES) št. 826/2008 se oddelek A spremeni:
   
               1.
            
            
               točka (b) se nadomesti z naslednjim:
               
                           „(b)
                        
                        
                           Do 15. septembra države članice Komisiji za preteklo tržno leto sporočijo informacije o končni proizvodnji in skupni domači porabi oljčnega olja ter o zalogah ob koncu tržnega leta.
                           Do 15. oktobra in do 15. aprila države članice Komisiji za tekoče tržno leto sporočijo oceno o skupni proizvodnji in domači porabi oljčnega olja ter o zalogah ob koncu tržnega leta.“
                        
                     
         
               2.
            
            
               Točka (c) se nadomesti z naslednjim:
               
                           „(c)
                        
                        
                           Od septembra do maja posameznega tržnega leta države članice Komisiji najpozneje do petnajstega dne posameznega meseca sporočijo oceno o količini oljčnega olja, proizvedenega od začetka zadevnega tržnega leta do vključno preteklega meseca, in sicer po mesecih.“
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 24. januarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 223, 21.8.2008, str. 3.